Ernesto Lecuona

Ernesto Lecuona y Casado (6. elokuuta 1895 Guanabacoa, Kuuba – 29. marraskuuta 1963) oli kuubalainen säveltäjä. Hänet otettiin postuumisti Songwriters Hall of Fameen.

Lecuonan sävellyksiä ovat muun muassa "Siboney" (Canto Siboney), "Malagueña" ja "Andalucía". Hänen menestyskappaleensa "Always in My Heart" (Siempre en mi Corazon) nimettiin 1942 parhaan laulun Oscar-ehdokkaaksi, mutta se hävisi kappaleelle "White Christmas". Hän oli viihdemusiikkia soittavan maineikkaan Lecuona Cuban Boys -yhtyeen jäsen.

Menestyksen myötä hän oleskeli yhä enemmän Yhdysvalloissa ja muutti lopullisesti Tampaan Floridaan 1960 Kuuban jouduttua kommunistihallinnon valtaan. Hän kuoli sydänkohtaukseen ollessaan Teneriffalla Kanariansaarilla. Hänet on haudattu New Yorkiin.

Lähteet
Songwriters Hall of Fame

Kuubalaiset säveltäjät
Kuubalaiset muusikot
Vuonna 1895 syntyneet
Vuonna 1963 kuolleet
Songwriters Hall of Fame